শামীমা জামাল রিংকী,কুষ্টিয়া: কুষ্টিয়ার রবীন্দ্রনাথের কুঠিবাড়ী ভাঙ্গন থেকে রক্ষায় ২০৫ কোটি টাকার রক্ষা বাঁধ নির্মানের কাজ উদ্বোধন করেছেন পানি সম্পদমন্ত্রী ব্যারিষ্টার আনিসুল হক মাহমুদ। আজ শুক্রবার বেলা ১২টায় কুমারখালীর কয়া ইউনিয়নের সুলতানপুরে এ কাজের উদ্বোধন করেন মন্ত্রী। এসময় তিনি বলেন, নির্ধারিত সময়ের মধ্যেই এ কাজ সমাপ্ত করা হবে। এ কাজ শেষ হলে পদ্মার ভাঙনে রবীন্দ্র কুঠিবাড়ী বিলীন হওয়ার আশংকা আর থাকবে না। এছাড়াও এলাকার মানুষ ভাঙন থেকে রক্ষা পাবে। এসময় মন্ত্রী বলেন, সরকার আমাদের ইতিহাস কৃষ্টি কালচার রক্ষায় সর্বদা তৎপর। এছাড়াও প্রধানমন্ত্রী শেখ হাসিনা নদী খননের কাজ বাস্তবায়ন করে যাচ্ছে। আমরাও সেদিকে এগুচ্ছি।